gl gl gl en gl gl ja en ca gl en gl en ru en gl gl gl gl gl en gl it gl gl gl it gl pt gl gl gl gl gl vi gl gl gl gl gl gl gl gl gl vi gl gl gl pt pt gl gl gl gl en pt gl gl gl gl gl gl gl gl gl gl gl gl gl gl gl lt ca el gl gl gl gl pt gl gl gl gl gl pt es gl gl gl gl fr en gl ceb en gl ca gl gl gl gl gl en pt ca gl gl
O incendio de Caldas ten "o 90% do perímetro sen lapas", di o director xeral de Defensa do Monte - G24
O vento está dificultando os labores de extinción
"Que os incendios foron intencionados por alguén que se movía rápido pola zona é evidente", di Manuel Rodríguez sobre a orixe do incendio de Verín
Manuel Rodríguez, director xeral de Defensa do Monte da Xunta de Galicia, explica no 'Bos días' como está a situación dos incendios en Galicia.
"O incendio de Caldas de Reis ten o 90 % do perímetro sen lapas"
Sobre o incendio que se declaraba a pasada tarde na localidade pontevedresa de Caldas de Reis e se estendía ao concello veciño de Vilagarcía de Arousa, explicou que, como acababan de dicir os xornalistas de Televisión de Galicia, chegou a aproximarse a algunhas casas, "xusto detrás dalgunhas vivendas" e que por iso se realizaron evacuacións, que foi por prevención e seguridade dos veciños.
"Por precaución houbo desaloxos, pero por criterios de seguridade, por sorte despois non houbo que lamentar que o lume chegase ás vivendas".
Neste incendio o lume "espallouse moi rápido nas primeiras horas, amais os hidroavións lixeiros case non podían traballar", explica o director xeral de Defensa do Monte.
O incendio, que se  iniciou a últimas horas da tarde de onte ten "un 90 % do perímetro do incendio xa sen lapas, queda o flanco dereito, na cola, onde se está traballando para ter asegurado o control, pero o vento non está a axudar, que está tirando do nordés. Tanto aquí como en Boiro", lamenta Manuel Rodríguez.
"Que os incendios foron intencionados por alguén que se movía rápido pola zona é evidente", di Manuel Rodríguez sobre a orixe do incendio de Verín
Sobre incendios de Ourense, algún claramente intencionado, segundo a Xunta, o director xeral de Defensa do Monte non quixo avanzar ningún dato sobre as investigacións, "non debería transmitir datos de investigacións que están en curso", salientou
"As forzas e corpos de seguridade do Estado, a Unidade de Policía Adscrita, Policía Xudicial, Garda Civil e a unidade de investigación de incendios forestais están traballando para intentar clarificar o inicio dos incendios e atopar o culpable ou culpables do sucedido. "Agora están en investigación é non é prudente falar".
As últimas informacións sobre a orixe do incendio de Verín falan da existencia dun coche que se viu na zona e que puido ir prendendo ao seu paso os diferentes focos. Sobre este asunto, o director xeral de montes reafirma:
"Que os incendios foron intencionados por alguén que se movía rápido pola zona é evidente, polos distintos focos e a distancia que houbo entre eles. A partir de aí, coñeceranse os detalles cando se vaian pechando as distintas liñas. É un incendio forestal, pero é case urbano, moitos focos foron entre as casas, entre as vivendas, houbo que confinar rúas enteiras. Xa non estamos a falar de vivendas illadas, estamos falando de rúas; isto é unha auténtica animalada".
Rueda, sobre o veto ao arrastre: "Quedan cada vez menos días para reaccionar"
Pontón pide incrementar o mínimo exento do IRPF e subir o imposto de patrimonio
O lobo mata un cadelo ao carón das casas na Fonsagrada
Utilizan un tráiler rotulado para roubar 15.000 litros de aceite cargados noutro en Padrón
Contido con Xeográficas Galicia .
O Legado de Max organiza unha xornada de adopción de animais en Carballo
Pilar Alegría: "Dar regalos fiscais ao 0,2 % das persoas máis ricas non é baixar impostos"
Unidade institucional a oito días da entrada en vigor do veto á pesca de fondo
O San Froilán respírase nas rúas de Lugo tres días antes do inicio da festa
Síguenos en redes sociais
Aviso legal e Política de Privacidade